20 ст. разлика в цените на горивата в Добрич – ProNews Dobrich\n20 ст. разлика в цените на горивата в Добрич\nBy Pro News Dobrich 04.06.2018 2104 Post a comment\nЦените на дизеловото гориво в Добрич варират от 2,06 до 2,26 лева за литър, установи проверка на Про Нюз Добрич.\nТолкова голяма разлика в цените засега съществува само при цените на дизела. При масовия бензин А95 маржът е от 2,06 до 2,24 лева за литър.\nНай-скъпо в града дизел се продава в бензиностанциите на „Петрол”, „Лукойл”, „Ромпетрол”. С 20 стотинки по-евтино – по 2,06 лв./л, дизеловото гориво може да се намери в бензиностанцията VM Petroleum. 18 стотинки е разликата в цените на А95, който в обекта на Марешки също се търгува по 2,06 лева.\nТова отново накара много граждани да питат дали цените на горивата са реални, щом в обектите на Марешки може да се продава с 10 на сто по-евтино, отколкото в бензиностанциите на такива големи компании.\nВ началото на пролетта, цената на обикновения бензин А95 в Добрич все още беше малко по-висока от тази на масовият дизел. През март и двата вида горива вече бяха с уеднаквени цени. С днешна дата ценовото ниво на дизеловото гориво, освен че е доста над пролетното си състояние – 1,99 / 2,00 лв. за литър, се предлага на по-висока цена от тази на бензина А95.\nДобрич засега се нарежда сред областите, където горивата са сред най-евтините.\nТрадиционно с откриването на летния сезон по морето, цените на горивата също се увеличиха. От петролната и газовата асоциация обясняват покачването и по други причини освен идването на летния сезон. „Повишаването на цените на горивата в момента е единствено благодарение на това, че суровият петрол вървеше нагоре през последните седмици. Друга причина в момента няма. Това, което можем да кажем към този момент, че аз лично не очаквам покачване или ако има такова ще бъде само в рамките на няколко стотинки”, заяви по Нова телевизия Светослав Бенчев от Българската петролна и газова асоциация.\nЗа последните месеци са се повишили цените на всички горива. Бензин А-95, например, е поскъпнал със средно 0,07 лв/л. Така цената му в различните градове и бензиностанции варира от 2,06 до 2,24 лв/л. Поскъпването на дизелът пък е средно 0,08 лв/л. С поред специалистите, за последното шестмесечие между 12 и 15 стотинки е поскъпването на най-масовия бензин и дизелът. Т.е средно с около 5% увеличение.\nУвеличението на вътрешния пазар е функция на увеличението на световния петрол. Експертите очакват в следващите месеци основните горива в България да поскъпнат с още между 2 и 4 стотинки.\nДетски панаир на 9 и 10 юни в Добрич\nПъстрият музикален живот на Валентина от Добрич – от форматите през „Евровизия” до корабна компания


Геоложки проучвания order in Асеновград on Български\nALL.BIZБългарияАсеновградАсеновград servicesНедвижимостПроектантски услугиПроектно-изследвателска работаИнженерно-геоложки проучвания за строежГеоложки проучвания\nID: 10129: 14637\nИзвършваме регионални геоложки изследвания, както и търсещо-оценъчни, предварителни и детайлни геоложки проучвания на метални и неметални полезни изкопаеми (индустриални минерали), твърди горива, строителни и скалнооблицовъчни материали.\nРегионалните геоложки изследвания включват: извършване на геоложка картировка в мащаби 1:100 000, 1:50 000 и 1:25 000 на големи по-размер площи; установяване на переспективни от гледна точка на наличието на полезни изкопаеми по-малки по размер площи в тях; прокарване на канави в тези площи и опробване; подготовка, изпращане и анализиране на взетите проби в лицензирани за целта лаборатории; прецизно и правилно водене на геоложката документация; изготвяне на окончателни геоложки материали - карти за изследвания район и доклад, описващ всички извършени дейности и получените в тази връзка резултати. Освен текст, докладът включва текстови, таблични и графични приложения. Регионалните геоложки изследвания приключват със защитата на доклада пред Специализирана комисия в МОСВ.\nТърсещо-оценъчните, предварителните и детайлните геоложки проучвания включват: извършване на геоложка картировка в мащаби 1:10 000, 1:5 000, 1:2 000 и 1:1 000 на малки по-размер площи; геодезическо заснемане на съответната площ в изискващия се мащаб; установяване на переспективни от гледна точка на наличието на полезни изкопаеми още по-малки по размер площи в тях - участъци; прокарване на канави и шурфи в тези площи, както и на сондажи по определена мрежа; опробване; подготовка, изпращане и анализиране на взетите проби в лицензирани за целта лаборатории; правилно и прецизно водене на геоложката документация ; изготвяне на окончателни геоложки материали - геоложки доклад, описващ всички извършени дейности и получените в тази връзка резултати, с изчислени запаси и ресурси от установеното/те полезно/и изкопаемо/и, кондиции и заявление за регистриране на търговско откритие до министъра на МОСВ. Освен текст, докладът включва текстови, таблични и графични приложения.


Бихте искали да намерите най-актуалните матраци нани специално за вас – вие сте на най-подходящото място\nВсички наши матраци нани са съобразени с пазара в нашето съвремие\nАко вие сте в позицията на купувач, обърнете внимание, че всички матраци нани има свои своеобразни ценности, които могат да се окажат точно попадение за вашите очаквания. Обхватното пазарно изобилие със сигурност се базира на широкото търсене на матраци нани. Търсенето на разни матраци нани в по-честите случаи определя и развитието на пазара. Предлагат се матраци нани, които са желани по-малко, поради тази причина и предлагането им е значително по-малко от това на повечето матраци нани, които са много по-желани.\nНепрестанното движение на пазара и всеки един от нашите матраци нани\nВариантът да намерите търсените матраци нани както от магазина, така и чрез интернет, предоставя едно страхотно предимство – прави исканите матраци нани много по-достъпни, а именно така повишава и вероятността за успешна покупка. Пазаруването от интернет магазини е една от актуалните перспективи, които нашето съвремие предоставя като вариант за закупуване на потребните матраци нани по най-добрия за всички ви начин. Фирмата ни е целеустремена към постоянно надграждане и поради тази причина всяка иновация за исканите от вас матраци нани ще намерите точно при нас.\nСилните страни на предоставените от нашия магазин матраци нани ще отчетете и самостоятелно след като се срещнете с нашите артикули. Пазарувайки при нас, вие грабвате за себе си качество, визия, висок клас и уникалност. Направеният от нас интернет магазин борави с изключителна база с артикули и разнообразието е още една от нашите забележителни черти. Ние се доверяваме на нашата фирма, тъй като вие вярвате в нас и това е най-същественото ни преимущество.\nКупувачите одобряват разпространяваните от нас матраци нани, а това ги показва като добър избор. Разбира се, ако не останете с прекрасни впечатления от създадените от нас матраци нани, в нашия екип ще сме ви истински благодарни да споделите обратната си връзка, за да намерим начин да коригираме пропуските си и да бъдем по-успешни в отговор на желанията ви. Убедени сме, че ни е по силите да оказваме помощ на нашите купувачи и поради това не бихме се спрели пред каквото и да е, за да се подобряваме и да развиваме всичките си матраци нани. Отзовавайки се по точния начин на вашите изисквания, в нашия магазин извоюваме разполагането си на пазара и до конкурентите бизнесмени и хора, които предоставят матраци нани.\nЦена и матраци нани в абсолютен унисон с вашите финанси и потребности\nТази дата представлява забележителен ден – поставете начало на преобразяването, като вземете матраци нани с нашата марка – това е истинска мечта за качество и добър вкус. Нашият екип сме подготвили цените на целия набор от разпространявани от нас матраци нани така, че стойностите да останат съобразени с актуалното положение на пазара и да пасват на способностите на нашите купувачи. В случай, че купувате матраци нани единствено в зависимост от цената, вероятно не ще направите най-практичния и най-умния избор.\nНуждаете се от модерни матраци нани – намерете ги при нас\nЦялата гама матраци нани, които ще намерите при нас, са иновативни и със сигурност ще отговорят на критериите ви. Сред голямото количество от оферти, нашата фирма има привилегията да предоставя трудно сравнима уникалност. Позволете си да бъдете уникални и в синхрон актуалните тенденции, разчитайки именно точно на нас.\nНаправете инвестиция в живота си, като се доверите на всички наши матраци нани\nВсички наши матраци нани събрани на едно място стриктно подбрани детайли и идеи. В скучната действителност всеки се нуждае от това да се поглези с нашите иновативни и специални матраци нани. Ние сме насочени към това клиентите ни да бъдат качествено информирани за всеки малък детайл около нашите матраци нани, за да направят най-точния избор.\nНяколко последни думи за произвежданите от нас матраци нани\nОтбирайте внимателно, за да сте радостни от пазаруването ви. В наши дни нарастващ брой производители и търговци предлагат матраци нани с недобро качество и за фирмата ни това е неприемливо. Ние вярваме във вас, защото вие вярвате в нашите принципи и в разпространяваните от нас матраци нани. Спирайки се на нас вие със сигурност ще останете доволни и очаровани. Ние сме важен сътрудник, който всеки е хубаво да има на своя страна.


За топонимията на Чешля̀нци, общ. Трекляно | Т о п о н и м и о\nЗа топонимията на Чешля̀нци, общ. Трекляно\n19 събота дек. 2015\nкраище, местни имена, местност, микротопоним, село, топоним, треляно, чешлянци\nСело Чешлянци е старо средновековно селище. В турски документ от 1626-1627 г. за събиране на данъка джизие от войнуците в Кюстендилския санджак, са записани селата Горна чешне с 24 ханета и Долна чешне – с 8 ханета, където фигурира и с името Обри дол и 9 данъкоплатци.\nСелото е малко, но заема големо пространство, защото махалите му сa пръснати далеко една от друга. Кyщите му сa разположени главно по склоновете на Драгойчинската долина (най-долнята й част) и от левата страна на онзи дол, който почва от върха Каменита чука (1477 м) и реже десния склон на общата долина. Голема част от селското землище е покрито с гора, главно букова, а по-малко с дъбова и размесена тук-там с лещак. Гората покрива десната страна на долината, възвива после по поменатия страничен дол и свършва до самия връх. Левият склонъ на долината е почти безгорен (днес казваме безлесен – бел. моя) ; тук-там само има участъци от редка дъбова гора. Долу, низко, до коритото на Драгойчинската река, която тука вече носи име Чешлянска река, от двете й страни се редят, с малки прескакулки, хубави ливади, некои от които са обърнати вече на сливови градини. Реката менява постоянно коритото си и прави, когато придохожда, големи щети на тия имоти. Преди нещо 25–30 години картината е била съвсем друга: в долината не се виждал никак камъняк; само речицата като живачна лента се провирала по средата на ливадите, а от нея в лево и десно гъста гора покривала стръмните склонове. Сега гората безмилостно се унищожава и затова пороищата свличат и засипват върху ливадите и овощните градини грамадно количество камъни, чакъл и песък. Пътят, който води от Чешлянци за Драгойчинци, минава по левия брег на реката (нейде минава и на десния); по него може да върви вола само до свършева на Чешлянското землище, а нагоре, към Драгойчинци и за кон е неудобен и то главно от поройните насипи.\nГолеми и лични извори и чешми в селото нема. Махалците взимат вода за пиене от незначителни кладенци и от доловете. Ония пък къщи, що са при реката, пият речната вода.\nВ различните части на селото не е еднакво топло, а също и не духат едни и същи ветрове. Докато долу, при реката, се раждат и узряват черносливки и орехи, в горните махали – Васчокар и Кривуляк – и джанки мъчно узряват. Ако селото беше възникнало по същия начин, както другите из Краище, нямаше, може би, да има такива разлики: нямаше едните махали да се броят за „планина“, а другите — „полье“.\nСега селото е разбиен тип и се състои от следните 10 махали:\nЯбуковица. Разположена е на лево от Драгойчинската река (тук се нарича Чешлянска) почти до билото на баиря, който дели синорите на селата Чешлянци и Лечевци. Тя брои всичко 5 къщи. Родоначалникът, основателят на махалата, от който произхождат и всички родове в селото, които днес носят изобщо име „сръбляцѝ“, е дошъл от сегашното трънско село Паля. Там, обаче, е дошъл отъ сръбското село Падеш. Кога се е преселил из Сърбия, това никой не знае. За времето на дохождането му в Чешлянци може да се заключи донейде от многочисленостьта на поколението му и от следното предание: имало в Сърбия въстание, ръководено от Кара-Георгиевича. Един от жителите на с. Падеш, замесен вероятно във възстанието, бил принуден да избега заедно с семейството си в днешната Трънска околия. Местото, дето се поселил, се нарекло Палеш (вместо Падеш), а после – Паля – село което и днес съществува. Не е известно, колко време е живел той в Трънско и дали неговите синове или внуци са се разделили, та едни останали на същото место (в с. Паля), а други се преселили в сегашното село Чешлянци, но с пълна увереност се твърди от сегашните потомци па некогашните Падешанье, че преселването на родоначалника им в Чешлянци станало тъй: той (родоначалникът) имал брат и един ден му казал, че ще ходи да търси место за по-удобно заселище. Ходил, обикалял на много места и, като се върнал, предложил на брата си да се изсели един от тех в реката, дето е сегашното Чешлянци, но с условие, ако му не понася, да има право да се повърне иа бащинията си в Паля. Брат му се съгласил. За да се определи, кой именно требва да се изсели, наредили жените си да следят, чии деца с какво ще си играят. Децата на единия брат правили кошарки (къщици), а на другия – кола и сани. Значи, бащата на последните требвало да се изсели — това той и направил. Този се счита сега за праотец на вси чешлянски „сръбляцѝ“, а в това число влиза и махалата Ябуковица.\nСело̀. Тази махала е разположена в реката; състои се от 3 къщи: една циганска и две български. Циганите са дошли тука от с. Дивля (Радомирско); едната българска е от сръбляците, а втората произхожда от рода на вишоричанете. Тази махала носи име Село, защото служи като сборно место и, види се, защото поради нея е наречено и целото село с име Чешлянци.\nРадо̀ина орница. Махалата е разположена на десно от реката, по горните склонове на баиря, който дели селата Горно Kобѝлье и Чешлянци. Брои само 3 къщи по произход сръбляци. Махалата носи име на прадедото, дедо Радоя, който избрал место за къща тука на една орница.\nБа̀рйе. Тази махала е разположена на същия баир, на който е и Радо̀ина орница, само че по̀ към билото му и малко по̀ на запад от нея. Състои се от една къща, която скоро (преди около 50–60 години) е заселена тука от с. Одраница (Трънско). Махалата носи име от името на местността — мочур, бара.\nГра̀овище. Разположена е между махалите Село и Ябуковица, в лево от реката. Брои 3 къщи, които произхождат от сръбляците. Махалата носи и име Дедо Йовановци. Гра̀овище се нарича поради името на местото, защото се сеело грах, а после станало селище, „по̀седок“ на тази махала.\nВишо̀рци. Махалата е разположена на десно от реката и на югозапад от баиря, който се намира на ъгъла между Чешлянската pекa, от една страна, и долът, който тече откъм Каменита чука, от друга. Брои 5 къщи, прадедото на които (некой дедо Стоян или Стефан – не се знае добре) дошъл тук преди 150–200 години из село Груинци (Краище). Този дедо Стоян намерил тук свободно место, та, като бил богат скотовъдец, докарал 180 говеда и около 300 овци. По едно време се изселил оттука, но бил принуден пак да се върне и да се установи на постоянно местожителство.\nМилча̀ци. Тази махала е разположена на около 2 км северозападно от Вишорци. Състои се от 3 къщи, всички от един род. Основателят на махалата е дошъл, както мислят мнозина стари хора, из Албания преди 250 години. Сметат го за арнаутин-христянин. Не е известно, защо махалата носи такова име.\nЯсикарѐ. Махалата е разположена по двете страни на долината, която се намира между Каменита чука и Криволяк. Брои 3 далеч разположени едно от друго, домакинства. Всички носят име Ясикарѐ, макар че това име да се пада само на едното домакинство, до което има ясикови дървета. Другите две къщи носят още име Папратарѐ, защото местото, дето са разположени те, е обрасло с папрат. Хората от тази махала произлизат от махала Тръница (в с. Киселица, Краище).\nКривуля̀к. Разположена е на запад от махала Ясикарѐ, малко на север от билото на Царичка планина. По средата на махалата минава пътят, който води от с. Метохия за с. Драгойчинци. Брои 5 къщи. Три от тех и две от следнята махала, Ва̀счукар, произхождатъ от една фамиля, наречена Ба̀здрикье. Едно домакинство произхожда от некой си дедо Кръсто Царо, та се нарича Царове. Последното, заедно с трите останали домакинства от махалата Ва̀счукар, се наричат Пръжляци и произхождат от друга фамилия. Родоначалникът на Ба̀здрикье е некой си дедо Стефан, дошълъ тук от сръбското село Власина преди 130–150 години. Презимето си донесъл оттам.\nРодоначалникът на фамилията Царове е нйкой си дедо Кръсто. Той е дошъл от с. Паля, Трънско. Дълго време бил кираджия и на турци, поради което ходил и в Цариград. Заради това турците го казвали „царче“. Пръжляците произхождат отъ некой си дедо Филип. Тука той дошъл преди 120–150 години из с. Топли дол. Презимето си донесъл оттам. Изброените 5 домакинства образуват една махала, с име Кривуля̀к. Това име е дадено на местността поради туй, че е малко „сврътна“, заветна, та зиме се натрупва много снег, който изкривява дърветата и от китната гора прави кривуляк.\nВа̀счукар. Тази махала е разположена на запад от Царичкото било. Работната й земя, както и къщите й са във водосборния басейн на Метохийска, а не на Чешлянска рева. Поради големата си, сравнително, отдалеченост от центъра на селото (махалата Село) и поради самото си местоположение, тази махала би требвало да принадлежи към село Метохия или към село Побиен камък. Брои всичко пет домакинства: две от фамилията Ба̀здрикье и три от Пръжляци. (За тия две фамилии, родове, се спомена в махалата Кривуля̀к). За името й махалите предават така: местността като гол рид (чукар) некога служела само за пасбище. Търлите на овчарите били по̀ до реката — под чукара (рида), та сутрин овците тръгвали въз този чувар. Поради това често се казвало: „Овците ойдова васчукар“. А от това, уж, и местността получила име „васчукар“.\nВода за пиене селяните взимат почти изключително от малки и незначителни изворчета, а тъй също и от долинските потоци. Сѐлчанье (от махала Село) пият от реката.\nЦелото селско землище е открито на студените ветрове. Тук духат горня̀к (северозападен), долня̀к (южен) и козодѐр (североизточен). Най-досаден и пакостен е козодерът.\nНивите и голема част от ливадите са разположени досами къщите за живение. Тука, съвсем близу, са построени и останалите за домакинството и добитъка сгради. В некои махали търлите за дребния добитък са далеч от къщите – близу или всред некоя дъбова кория. Тука зимно време за 2–3 месеца докарват овците и козите, за да ги хранят с шума. Като се свърши тази храна, откарват ги пак при кошарите, що са близу до домакинството. Нивите, ливадите и кориите (малки горички) се намират в места, които носят следните имена: ниви: Валог, Корубйе, Говедарник, Стрелѝца, Даба, Смърдля, Самора̀слица, Копиле, Лечо̀вище, Шилегарник, Прого̀н, Копо̀тинье, Дебела дръма, Бара, Сечина, Строилица, Обешен, Чабра̀к, Ябуковица, Овсище, Дойна ливада, Гнила, Шлопа и др.; ливади: Батла̀к, Примочище, Студенец, Сенял, Стръмол, Занога, Вигнье, Поребръняк, Андаци и др.; гори: Странище, Длъга орница, Чепѝ опаш, Връла ньива, Горновица, Кривуляк и др.\nНе се знае точно, защо селото носи име Чешлянци. Според едно предание, доста разпространено между селяните, някога – много отдавна – в синора на с. Чешлянци имало заселище, с име Енкьовци. Некои мислят, че това заселище е било на местото на некоя от сегашните махали Милчаци или Вишорци, а повечето мислят и по предание помнят, че то било в долината между Каменита чука и Кривуляк, където, действително, има следи от некакви постройки. Това место е тесно и неудобно за повече от 4–5 постройки, но то и сега носи име Селище и изглежда да е било некогашното Енкьовци. Положението му е такъво, че се съгласява донейде с преданието за по-нататъшната история на това заселище. А това предание продължава така: жителите на селището Енкьовци имали много кошари (пчели) и добитък, та били богати с мед и масло. Когато турците за пръв път обложили селото им със спайлък, селяните се възпротивили и убили изпратения им спахия. По тоя повод турците изгонили житените на селото, а последното ограбили, като нахвърляли „посугьето“ (покъщнината) в един бунар, а сградите запалили, та медът и маслото, уж, потекли из долината. Това предание говори, че името Чешлянци е, сравнително, скорашно. Това име е даже натрапено на махалите Милчаци, Вишорци и Ясикаре, които все още, за разлика от другите части на селото, се наричатъ с едно общо име Енкьовци. Махалите пък Кривуляк и Васчокар, както се вече спомена, доскоро са се чувствували съвсем отделни от Енкьовци и Чешлянци и са водили борба да съставят отделно село или да се присъединят към Метохия или Побиенъ камък. От всичко това се вижда, че името Чешлянци е дадено най-папред на ония махали, които били по-близу до реката (Драгойчинска река) или на лево от нея към с. Лечевци, а после е натрапено и на другите махали, които по чисто „административни“ съображения са прибавени при другите, за да образуват едно село: А защо и как другите махали добили име Чешлянци, преданието тъй говори: некога в синора на с. Драгойчинци, наблизу до тоя на сегашното Чешлянци, бил убит един грък (вероятно търговец, прекупчик на десятъка). Според тогавашният турски закон, онуй село, в чийто синор бивал убит човек, требвало да заплати кьешъ) (глоба и обезщета) 70 кесии (от по 500 гроша едната). В дадения случай требвало да стане същото. Драгойчинчанье обаче отказали да е техно местото, дето бил убит гъркът; същото направили и жителите на с. Чешлянци. Но турската власт за в такива случаи била завела практика да облага с кьеш жителите на онова от съседните села, към които е потекла кръвта на убития, а и спорното место вече причислявала в синора на това село. Кръвта при изтичането си била взела посока към махалите па сегашното Чешлянци, затова и кьешът билъ платен от това село. Местото, дето бил убит гръкът, и сега сс нарича. Гръчки гроб ип изглежда да е било преди убийството към землището на с. Драгойчинци. Тъй че селяните сега мислят, какво името на селото им произхожда от думата „кьеш“: селото се нарекло Кьешанци, после Кьешлянци, а най-сетне Чешлянци, понеже сричка „квье“ навсекъде в говора им се заместя с „че“. Обяснението е слабо, но го предавам като предание, което изглежда донейде логично и се знае от мнозина.\nСъщо не се знае достоверно, кой е основал селото. Мнозинството от селяните считат основателя на махалата Милчаци за основатели и на селото.\nСелото на куп не е било. Едни от сегашните махали са живели в реката – в местността Вигньшце, други – въ Васчукар (горе високо), трети – във Вишорци и пр. Тези, които живели във Вигньище, за удобство се изселили по къра. Некои от жителите и на другите махали се изместили от първите си заселища, но все за удобство, за по-голема „отрадия“ (ширина). Поради това именно не може да се говори за основатель на селото – всичко ще бъде досущ на предположение.\nВ синора на Чешлянци на неколко места се срещат остатъци от старини. Следи от стари сгради се намират в махала Вишорци. За тех се говори, че били останки от латинско заселище, което имало и черква. Преди 38 години след проповедта на краишката светица, баба Гоца Брестничка, тази черква била възобновена във вид на параклис, от който сега стоят само основите и некои черковни принадлежности (икони, кръстове), пазени в дървен ковчег. За съществуването на казаните постройки свидетелствуват сега редица грамади от прости камъни, наредени около буренясали ями. В същата махала има следи и от стари гробища. На Каменита чука се намират два коледжански гроба. Малко по-долу, между махалите Васчокар и Кривуляк, в местността Стара ливада, се намира стар гроб, който носи странното име „тикварски гроб“. Тук бил погребан един пътник, загинал от фъртуна, като карал есенно време тикви из Сърбия.\nПри къщата на Зл. Димов се намират зидини от некогашна черква „Св. Рангел“.\nГовори се още, че в местността Строилица, която се намира на границата между Долно и Горно Kобѝлье и Чешлянци, съществувала некога черква с име св. Троица, При нея се събирал събор на Петдесетница. Еднаж, неизвестно защо, турците разгонили съборджиите, изгорили черквата, а част от утварите хвърлили в бунаря, що бил до черквата. От тогава съборът почнал да става при днешното село Извор (на Славче). На местото, дето била черквата, сега има грамада камъни, а до тех — високи дървета, наричани „вавъвски“.\nВ чешлянско землище е работена нещо преди 120 години желязна руда в местността Андаци. Същата руда е топена в местността Вигньище. Това се знае, по тъй да се каже, „живо“ предание, защото родителите на сега още живи стари хора са били работници, в рудниците. Рударската вада, която днес на много места е запазена съвсем неповредена, е започвала от Побиен камък; тя сега минава между синорите на селата Метохия и Чешлянци и отива в местността Андаци. Местото, дето била построена вигнята, още се познава по големия и още неразнесен от местните църначи-бояджии куп сгория.\nПоминъкът на селяните е тежък. Освен със земеделие, oт което не достига за цела година, занимават се и със скотовъдство: овци, говеда и малко кози. Онова, що не достига за домакинството, се припечелва с дюлгерство. Рядко е къща, от която да не излиза човек за работник-дюлгерин и то главно в Загорйе.\nДруги местни имена (МИ): Барище, Барско гумно, Буковица, Бежение, Белоц, Веселинова чука (938,1 м), Давидова чука (1200 м), Дренов дол, Енкьовска долина, Златарева чука (1164,0 м), Зарчинци, Круша, Огране, Студенец, Турска ливада.\nИзточник: Захариев, Йордан. Сборник за народни умотворения и народопис. книга XXXII. Кюстендилско Краище, София, 1918 г., изд. БАН., с. 466-472\n Думата „кьеш“ вероято произлиза от думата кьеса (кьесия) = 500 гроша – бел. Й. Захариев;\n Според Чолева-Димитрова, А. произлиза от жителско име от МИ *Чешел, диал. чешел ‘гребен‘, тук като географ. термин ‘планинско било, гребен‘, „Селищни имена в югозападна Бълария, София, 2002, с. 180;\n Малка еднокорабна и едноапсидна църква с вътрешни размери 8 х 4 м с дебелина на зидовете – 60 см. Стените са градени от ломени камъни и кал. Запазената им височина е около 0,60 – 0,80 м.


Веналиса - Магическа писалка на прах - LS-001S Сребро - 7.06 лв - Topcoat\nВеналиса - Магическа писалка на прах - LS-001S Сребро\n14.11 лв 7.06 лв (С включен ДДС)\nMagic Powder Pen на Venalisa е новото поколение пигменти, които улесняват нанасянето на пудрата и предотвратяват разнасянето й.\nАко искате да постигнете перфектен огледален ефект само за няколко минути, пигментът Venalisa LS-001S е това, което търсите!\n2. Нанесете слой Venalisa Primer и оставете да изсъхне (на въздух) за 40-60 секунди\n3. Нанесете тънък слой Venalisa Base Coat и втвърдете (с лампа)\n4. Нанесете полуперманентен лак на два тънки слоя и втвърдете всеки слой с лампа\n5. Нанесете пигмента Venalisa LS-001S с лек натиск и разнесете пудрата равномерно, докато се появи огледален ефект. За интензивен огледален ефект препоръчваме да използвате черно като основа за пигмента. Използването на други цветове може да промени нюанса на огледалния ефект!\nАко искате да получите перфектен огледален ефект, пигментът Venalisa F15 е това, което търсите! Заедно с този пигмент ви предлагаме и апликатор за най-удобно използване.


Убийствен коментар на Жоро Неделчев: Докога ще продължава абсурдът „Мис България”? - Narod.bg\nУбийствен коментар на Жоро Неделчев: Докога ще продължава абсурдът „Мис България”?\nот admin на 08.12.2019\nПо ирония на съдбата страната, която се гордее с хубавите си жени, има един от най-абсурдните конкурси за красота. През последните години по-често се случва носителката на титлата „Мис България“ да е обект на всеобщ присмех и подигравки, отколкото на одобрение и повод за национална гордост.\nВсъщност, най-тъжното в цялото вманиачаване по хилаурона и силикона е именно това – прибягващите до такива корекции осъзнават, че е време да спрат с тях едва когато последствията са необратими. И когато вече не само че не могат да се върнат към предишния си по-естествен вид, но и напълно са загубили реален критерий кога са по-красиви и кога – по-грозни. Това е нов, модерен аналог на коварни женски болести като анорексията и булимията. Каквито и корекции да си прави, поглеждайки се в огледалото, пациентката продължава да не се харесва достатъчно и да иска още и още. Това нейно же\nлание ще спре едва тогава, когато е непоправимо късно.


BMW пуска Head-Up дисплеи по добре известна причина – Darik.News\nBMW пуска Head-Up дисплеи по добре известна причина\nКризата с полупроводниците продължава да принуждава автомобилните производители да лишават клиентите от някои услуги с добавена стойност, а последното голямо име е BMW. Немската марка спира да предлага Head-Up дисплеи за някои модели поради липса на чипове.\nСпоред Bimmer Today, допълнителното оборудване вече не се предлага за сериите 3, 4, X3 и X4, с изключение на превозните средства, оборудвани с най-големите бензинови и дизелови двигатели и хибридни варианти. Корпусът е подобен на Z4, 1-Series и 2-Series, където само моделите M Performance могат да получат тази екстра.\nДосега той беше част от иновационен пакет, който струваше около 3650 евро, но с премахната от него опцията цената му падна до 2500 евро в Германия. За моделите на други марки премахването на тази опция изглежда не оказва влияние, поне това е информация за момента.


Коритаров: Русофилите са примитивни и необразовани хора - Български журналъ\nКоритаров: Русофилите са примитивни и необразовани хора\n27.11.2016 admin 9 коментара Коритаров, русофили, русофоби\n„Проблемът на руско-украинските отношения не се изчерпва с това, дали ще има примирие или мир в Източна Украйна, а опира до това, дали Русия ще се оттегли от окупирания полуостров Крим и ще позволи възстановяването на суверенитета на тази легитимна според принципите на международното право украинска територия, която в момента се намира под руски ботуш.\nОт тази гледна точка, тезите за примирие и за укрепване на спокойствието в Източна Украйна са само камуфлаж, чиято цел от гледна точка на Путин е да накара Европа и света да забравят за руската окупация на Крим и на практика да признаят неговото откъсване от украинската територия. Аз смятам, че Европейският съюз, НАТО и западният свят трябва да имат много по-изострени сетива и не толкова къса памет, така че темата за Източна Украйна да бъде обвързана с темата за Крим.\nОт формална гледна точка България се придържа към режима на санкции срещу Русия от страна на Европейския съюз. Дори наскоро българският външен министър Даниел Митов препотвърди една такава наша позиция. В същото време обаче прави впечатление, че на равнище политически партии се засилват гласовете, които настояват за свалянето на санкциите срещу Москва. Става дума за гласове от лявото политическо пространство. На първо място това е Българската социалистическа партия.\nКато цяло прави впечатление едно отчетливо обособяване на евразийско ценностно пространство, доколкото Евразия може да бъде свързвана с ценности. По-скоро това е пространство на антиатлантизма.\nГоворим за едно поляризиране на българското обществено политическо пространство. Въпреки, че в момента по-голямата част от обществото, поне в лицето на неговото партийно представителство, продължава да изразява привързаността си към евроатлантическите ценности, мисля, че у нас назрява ценностен конфликт.\nТук не става дума за руската култура. Нормалните и средно образовани хора правят много ясна разлика между руска култура и Владимир Путин. Руската култура дообогатява световната цивилизация. Колкото до Путин, като всеки нацистки, експанзивен и диктаторски режим, по самата си същност отрича демократичността на руската култура.\nТук става дума за два антипода – руската култура и режимът на Путин.\nРусофилството в България е криворазбрана безпросветна политическа ниша за социално примитивни и необразовани хора.\nПричината за това е, че те не правят разлика между основните съставки на това понятие.\nРусофил е човек, който обича руската цивилизация, а от там следва, че той трябва да е демократ.\nЕдин демократ би трябвало да отхвърля всякакъв модел на режими като този на Путин.\nВ България не можем да говорим за класическия модел на русофилство, а по-скоро за сляпофилство.\nУ нас т. нар. русофили смятат, че щом е Русия, значи е добро, без значение дали се управлява от човек като Путин.\nЗа мен истинските русофили са тези, които отричат категорично недемократичния пронацистки режим на Путин и си дават сметка, че бъдещето на истинската цивилизована Русия е свързано с либералната демокрация.\nНещо, което олицетворяваше политиката на Борис Немцов.\nВ България смисълът на тези понятия – русофили и русофоби, са силно разместени. Тук трябва да говорим по-скоро за демократи и недемократи, тъй като едва ли е най-подходящото в 21-и век да обясняваме партийна система от 18-19 век.\nПо начало датата Трети март е злополучна идея за национален празник.\nТя не е добра, не е консенсусна и най-малко отразява историческата реалност на независимостта.\nПо простата причина, че след Трети март България не получава тази степен на независимост, каквато е на 22-и септември 1908 г. Тогава страна ни става напълно независима в степента на значението на това понятие от международното право. Напротив, Трети март е последван от Берлинския договор, от отделяне на територии и от разпокъсване като цяло на България. Освен това, по силата на политическата експлоатация днес тази дата, е заредена с конфронтационна употреба и противопоставяне на верска и етническа основа.\nТрети март служи за платформа на пропутински послания от страна на българските сателити на режима в Кремъл.\nСъответно датата служи и за охулване и поругаване на един цял етнос в България, какъвто е турският.\nСемантиката на турски ятагани и турско робство е нещо, което дори не е подтекст, а открит текст, с който се вменява историческа вина на българските турци, каквато те нямат. Нека да се върнем в историята.\nБългария не се освобождава от турско робство, а от османско владичество.\nТурците в Османската империя са само част от етническите групи.“\nNews Front публикува това с омерзение. За да имате представа как изглежда дъното.\n← Екшън в кв.“Горна баня“! Мъж със здравословни проблеми се е барикадирал!\nРазкиха истината за Майдана! Западно проучване доказа, че превратаджиите са масови убийци, получили помощ от Запада →\n12-те безсмъртни цитата от Тодор Живков\nОт читател: Неадекватното и непостоянно поведение на премиерът Борисов\n9 thoughts on “Коритаров: Русофилите са примитивни и необразовани хора”\n01.12.2016 at 9:37\n„Скъпи “ ми другарю Коритаров ! Четири години със старание и любов изучавахме руския език,руската литература, имахме прекрасни учители ,които ни научиха да обичаме тази култура и този народ ! Нали и ти беше сред нас в 35 ГРЕ „М.И.Калинин “ и беше старателен зубър . Къде отидоха тия четири години от твоята биография ? Защо таква омраза, защо в името на това да изкараш некой лев се чудиш какво и кого да плюваш ! Срамота ! Жалко за прекрасните години изживяни в най-прекрасната ни възраст !Но ние не сме като теб късопаметни и въртипутурковци ! Ние винаги ще обичаме руския народ, руската литература, руската култура и не можеш да обиждаш ,че русофилите са ограничени и необразовани .Ти също получи своето средно образование в тази среда . Тогава публично задраскай четири години от живот си !\n03.12.2016 at 7:30\nКоритаров говори за путиновия режим, не за руската култура. Така, че четете внимателно! Язък за завършеното от Вас 35-то у-ще…\nСамо ще напомня, че „санкциите“ са по списък срещу важни клечки от администрацията на Путин, свързани пряко или косвено с нарушаването суверенитета на Украйна, окупацията на Крим и Донбас, и същите тези санкции не се отнасят до хора или личности извън списъка. Също така, санкциите спират възможността РФ да купува или изнася западни технологии за военната и добивната си промишленост. Вносът на хранителни и други продукти за населението е забранен от Путин, в отговор на западните санкции и едновременно удрят населението на РФ и вносителите на тези продукти. При това, заловената контрабанда (обикновено чрез белоруски, казахстански и други близки вносители-посредници) се унищожава идиотски, вместо да се предостави на болници, интернати, детски градини и старчески домове, които бедстват. Чиновническата каста се снабдява, както навремето номенклатурата на КПСС, от специални складове и магазини, недостъпни за електората.\n29.11.2016 at 4:47\nНачина на мислене на Коритаров ми допада и напълно съм съгласна с написаното. . .\n28.11.2016 at 16:25\nПротивно е дори да се чете. Питам се този псевдодемократ – доносник сега кого обслужва? Или това няма значение – важното е някой да плаща. Ако Президентът на Русия е такъв диктатор защо народът – руски му гласува такова голямо доверие? Защо такива хора с нечисто минало си разрешават да съдят цели групи хора, както и да се изказват кои празници трябва да са национални и кои- не. Наглостта им е безгранична. Може би Коритаров е решил, че е време да се глави на работа при други господари. Примитивни съждения на примитивни хора. Те дори не се сещат, че най-добре е да се скрият в някой ъгъл и тихо да си живуркат колкото им е отредено.\nЗнаеш ли Божурке. колкото по-тоталитарна е държавата, толкова повече поданници гласуват за царя и толкова по-голям е резултатът. Нима не помниш изборите у нас до 1990 г. – 99,5% – ЗА ?\nЗа хората с нечисто минало като пишещия – и аз съм удивен, но явно да се осъзнаеш е по-добре късно, отколкото НИКОГА !\nА като гледма, ние с теб май сме се скрили доста по добре от него …\n„Ако Президентът на Русия е такъв диктатор защо народът – руски му гласува такова голямо доверие? “ – че то народът немски още по-голямо доверие гласува на Хитлер, ама краят му бе трагичен!\nГлупости не коментирам!!\nТази примитивност на русофилите,е наследена от комунистическата идеология ,защото тя е въведена и наложена на сила /за разлика от идеята във Франция-например/ от примитивните обирачи на мандри -необразовани лумпени ,които се крият от закона или са се полакомили от благините,които им предлага властта ! Русофилите не могат да не бъдат примитивни , защото са наследници и възпитаници на тези хора!


Дауд Ибрям допуска бизнес натиск в уволнението му от РИОСВ - Вестник Утро\nДауд Ибрям допуска бизнес натиск в уволнението му от РИОСВ\nРусе\t| От: Мариета Раденкова | 11 януари 2015, 20:30\t| коментара | Брой: 7317\nВ четвъртък късно вечерта ме поканиха на среща в София и не беше трудно да предположа за какво ме викат. На следващия ден седнахме за 1 минута със заместник-министъра на околната среда и водите Красимир Живков и получих заповедта си за уволнение.\nТака от петък следобед вече не съм директор на Регионалната инспекция по околната среда и водите, обясни за „Утро“ начина, по който е свален от директорския пост Дауд Ибрям.\nТова е второто уволнение от същия пост на инженер-агронома със защитен докторат по агроекология в Гьотинген, Германия. Той бе начело на екоинспекцията от 2006 до 2009 година, следващото му назначение дойде през август 2013 година.\nИмах само един въпрос - защо го правят, какви са мотивите, след като минахме през една трудна, но много силна и успешна година, но така и не ми отговориха, сподели с огорчение и явна обида бившият екодиректор в Русе. И обясни, че явно след положените усилия и постигнати резултати заслужава уволнение - факт, който изненадал екипа му. Днес се очаква той да си каже довиждане на по чаша кафе както с бившите си колеги, така и с журналисти.\nСпоред 50-годишния Ибрям, който е част от областното ръководство на ДПС, е възможно отстраняването му от ръководния пост да не се дължи само на политически причини, които често са в основата на подобни рокади във властта. Той подозира, че нещата може би са по-сложни и неохотно споделя, че е вероятно да има натиск от страна на бизнеса.\nУправлението на екоинспекцията от Ибрям ще се запомни с борбата му със зловонията, от които русенци бяха вдигнали ръце. Особено тежко бе положението в кварталите „Здравец“ и „Възраждане“. След десетки сигнали от РИОСВ съобщиха, че френската компания „Монтюпе“ своеволно е монтирала вентилационни жалузи. Според екоинспекцията от тези своеобразни прозорци може да се изпускат вредни емисии в околната среда. Жалузите бяха пломбирани, но започна обжалване на тази мярка. Местните административни магистрати излязоха на 16 септември 2014 година с решение, с което потвърдиха заповедта на екоинспекцията за затваряне на жалузите на хале 1 в завода. На 30 септември 2015 година, повече от година след решението на първа инстанция, е насрочено последното възможно обжалване на това решение. Окончателно по казуса ще се произнесе Върховният административен съд.\nНяколко месеца след затварянето на жалузите се оказа, че на тяхно място са поставени 12 вентилатора. Заради това компанията бе наказана с 20 000 лева, но и този акт се обжалва в съда. На първа инстанция той бе потвърден от Районния съд.\nВчера Ибрям все още фигурираше като директор на РИОСВ-Русе в официалната интернет страница на инспекцията. Той все още не е мислил дали да обжалва отстраняването си от ръководния пост като незаконно.\nНай-вероятно временно екоинспекцията ще бъде поета от Снежана Георгиева. Кой обаче ще е новият директор, никой не се наема да прогнозира твърдо. Спрягани за поста са две имена - на ексобластния управител и бивш директор на Държавния архив Йордан Борисов, който на последните избори бе кандидат за депутат от Реформаторския блок, и на бившия директор на РИОСВ инж.Лилия Атанасова, която бе уволнена от кабинета „Орешарски“ и мястото й бе заето от Дауд Ибрям.\n„Съобщавате ми новината. Не знаех, че РИОСВ е вече без директор. Поласкана съм, че смятате името ми за подходящо за поста“, заяви за „Утро“ Лилия Атанасова. Тя не пожела да отговори на въпроса дали би приела предложението отново да оглави екоинспекцията.\nПо идентичен начин реагира и Йордан Борисов.\n„Нямам информация нито за развоя със стария директор, нито за бъдещия нов. Не знаех за уволнението, извън града съм. Никой не ме е търсел да ме кани за поста“, обясни той.


Корупцията у нас май наистина вълнува хората в Европа. А българите?\nпубликувано на 20 август 2009 09:37 , Аделина Марини, София\nНапълно изненадващо за euinside, темата за условията, при които България може да се присъедини към Еврозоната, предизвика сериозни дискусии, особено в чуждоезичните форуми за линкове като www.reddit.com например. От вчерашната дискусия във форума под статията на euinside всички признават, че няма държава без корупция, но по отношение на ЕС, България е просто една или две лиги над всички. В подкрепа на това твърдение, един от читателите на статията споделя, че е срещал няколко българи, вариращи от хора с докторска степен, работещи във финансовия сектор до представители на работническата класа, работещи по строежите в Западна Европа. "И, ако други държави, потенциални кандидатки за ЕС, се опитват да подценят проблемите си, казвайки, че не е чак толкова лошо положението им, българите абсолютно винаги казват: що се отнася до корупцията, България е ужас, което, авторът на мнението интерпретира като доказателство, най-малкото, за честност".\nДруг читател се съгласява като допълва, че колкото корупцията е по-публична, толкова средностатистическият човек е по-вериятно да я усети на гърба си. Други пък се опитват да включат и Румъния в дискусията. Едно от по-радикалните мнения беше следното: "И как точно да махнем корупцията? Като изтрием населението от лицето на земята? Корупцията е културен проблем".\nЗа съжаление, нямаше как да разберем от какви националности бяха изказалите се читатели, но е показателно, че темата буди такъв интерес сред чуждата аудитория. Това, само по себе си, е доказва нуждата България наистина да направи всичко по силите си, за да покаже, че не е символ на корупцията. А, както допълва още един чуждестранен читател на euinside, в крайна сметка колкото по-бързо държавите осъзнаят, че трябва да се отърват от корупцията, толкова по-бързо ще станат жизнеспособни.


За някого може да звучи невероятно, но карфиолът се оказва един невероятен дар от природата. Карфиолът е този сред зеленчуците, който е с най-ниско съдържание на въглехидрати. Той е със само 4% въглехидрати.\nТова, което прави карфиола толкова популярен, е, че има подобна текстура с картофите, но без всички въглехидрати. Интересното е, че съдържа почти толкова витамин С, колкото портокалите. И накрая, той е неутрален на вкус, което означава, че можете да готвите и да го овкусявате, както ви допадне.\nДиета с карфиол за отслабване\nКарфиолената диета препоръчва използването на зеленчука за заместване на високовъглехидратни и нишестени храни в редица ястия. Диетата може да работи успешно за сваляне на килограми поради редица причини.\nЕто някои причини, поради които яденето на повече карфиол може да ви помогне да отслабнете:\n1. Ниско съдържание на калории\nСпоред данни на Министерството на земеделието на Съединените щати 100 грама порция карфиол съдържа само 25 калории. Това е перфектната нискокалорична алтернатива на нездравословните въглехидрати, която може да ви помогне да държите под контрол броя на консумираните калории на ден.\nПорция от 100 г карфиол съдържа 2 г фибри според данните на USDA. Фибрите насърчават ситостта и ви поддържат пълноценни за по-дълго време, елиминирайки необходимостта да ядете по-често.\n3. Поддържа храносмилателната система здрава\nСпоред клиничния диетолог д-р Рупали Дута карфиолът е богат както на разтворими, така и на неразтворими фибри, поради което насърчава здравословното храносмилане. Гладкото функциониране на храносмилателната система е от решаващо значение за здравословното и бързо отслабване.\n4. Поддържа тялото хидратирано\nПорция от 100 г суров карфиол съдържа 92 gm вода (според данните на USDA). Това прави зеленчука невероятно хидратиращ, което е важно за всеки на диета за отслабване.\n5. Повишава имунитета\nПорция от 100 г карфиол доставя на организма 48 mg витамин С или аскорбинова киселина (според данните на USDA). Витамин С е важен за имунитета на тялото.\nКулинарно приложение на карфиола\nВ светлината на всички тези ползи за здравето карфиолът е несправедливо използван зеленчук, който може да се използва много повече. Може да се консумира след сотиране, леко печене на скара или може да се смила и добавя към тестото, за да се направят редица сладкиши и сос.\nИмайте предвид обаче, че прекомерната консумация на карфиол може да причини метеоризъм. В случай че страдате от някакво дългосрочно или хронично заболяване, препоръчително е да се консултирате с вашия лекар, преди да следвате такава изключително рестриктивна диета за отслабване.\nРада Томас в книгата си Диета с карфиол показва как скромният зеленчук вече се е превърнал в мощен заместител на въглехидратите.\nКарфиолът е новата соя\nи този универсален зеленчук може да се превърне в ориз, тесто, картофено пюре и дори бисквитки и пудинг.\nАмериканският институт за изследвания на рака постави карфиола в списъка на зеленчуците, които се борят с рака. Кръстоцветният зеленчук се казва, че е отличен източник на витамини B, C, K, манган, калий, а също и омега-3 и хлор.\nНищо чудно, че авторът е намерил в този зеленчук отговор на повечето си въпроси за здравето.\nАко сте опитвали и сте се отказали от повечето диети за отслабване, защото вече не можете да ядете една и съща храна седмица след седмица, г-жа Томас прави невероятни кулинарни разкрития в книгата си, които ще ви помогнат да се придържате към този строг план за диета с лекота.\nНейното над две десетилетие йо-йо пътуване да губи и да си връща обратно килограмите, най-накрая я накара да разбере, че цялата протеинова диета, която я е накарала да отслабне бързо, също ѝ причинява запек и обратно връщане на килограмите.\nЛипсват ѝ ориз, картофи, както и много други неща. Така че, когато тя започна да експериментира с карфиол като техен заместител, резултатите, които получава, били много обнадеждаващи. Рада не само успява да се придържа към всичките си протеини и безвъглехидратна диета, но също така осигурява на тялото си необходимите вещества и прави храненето интересно преживяване.\nПлюсове и минуси на диетата с карфиол\nЗамяната на въглехидрати като ориз, картофи и пшеница с карфиол е основата на диетата с карфиол. Зеленчукът в тази диета се използва за приготвяне на ориз от карфиол, картофено пюре, блат за пица с карфиол, бисквитки и т.н., които заместват въглехидратите от храната. Диетата работи и за тези, които са на безглутенова диета.\nАвторът не препоръчва сляпо диетата на всички: Сложните въглехидрати в карфиола предизвикват газове, затова страдащите от това трябва да бъдат внимателни. Кърмещите майки, пациенти, приемащи разредители на кръвта и пациенти с хипотиреоидизъм трябва да се консултират с лекаря си, преди да преминат на диета от карфиол, предупреждава авторът.\nКарфиолът не се препоръчва и на пациенти с проблеми на щитовидната жлеза, тъй като пречи на абсорбцията на йод.\nВижте разказа на диетоложката за опита ѝ с карфиолената диета:\nСега е общоприето сред лекарите, диетолозите, здравните и фитнес специалисти, че диета с ниско съдържание на въглехидрати и високо съдържание на фибри и протеини е най-добрият начин за всякакъв вид програма за отслабване. В Индия например диета е точно обратната - ядат огромни количества ориз и мъничко зеленчуци и месо. Ако сте вегетарианец, дори и това малко месо е забранено. Не забравяйте, че ако сте веган, не можете да ядете дори сирене или мляко, които съдържат някои протеини.\nИ така, какво остава? Ориз, ориз и повече ориз. Този ориз бързо се метаболизира в тялото ви, повишавайки кръвната захар в процеса и когато не се изгори при упражнения, се превръща в мазнини и се установява в клетките.\nВ моята книга Диетата с карфиол основната предпоставка е да се заменят лошите и без хранителна стойност въглехидрати, намиращи се в рафинирания ориз, брашно и т.н. с богат на хранителни вещества карфиол, пълен с фибри, който може бързо и лесно да се трансформира в нещо, което има вкус почти точно като ориз, основа за пица, картофи и т.н.\nНяма ли много зеленчуци, които са по-хранителни от карфиола?\nСпрях се на карфиола преди около пет или шест години съвсем случайно (не мога да си спомня честно как и кога) и едно от първите неща, които открих, беше какъв чудесен вкус придава на всяко ястие, към което го прибавях. От пица, до дори деликатно суши.\nКарфиолът като повечето кръстоцветни зеленчуци произвежда газ. Не мислите ли, че хората, страдащи от това, няма да могат да се възползват от него?\nПоради високото съдържание на фибри в карфиола консумацията му може да причини метеоризъм. Но не повече от боба или лещата например. Аз изобщо не се застъпвам за отказ от всички останали зеленчуци. Казвам само в книгата си, че можете да използвате карфиол като нисковъглехидратен, с високо съдържание на фибри, високо съдържание на хранителни вещества, както брашно, ориз, картофи и други традиционни въглехидрати, които, честно казано, не ви дават почти нищо. И като имате ориз с пилешко и карфиол или пържола с пюре от карфиол (вместо картоф), няма да загубите нищо.\nХубавото на диетата с карфиол е, че не се отказвате от нищо освен от ориз и брашно.\nспомням си, че дори в мастършеф бяха правили гурме ястие стек от карфиол за вегани, така че наистина съм сигурна че карфиолът може да бъде вкусна храна, стига да се приготви с щипка въображение\nКарфиол Огретен с Извара\nПалачинки от Карфиол\nЗадушени Броколи Карфиол и Моркови\nТуршии с Карфиол и Моркови


Уникална снимка показва преминаването на Международната космическа станция покрай Слънцето | Digital.bg\nNASA публикуваха в официалния си сайт невероятно изoбражение, което ни показва как Международната космическа станция (МКС) преминава пред „лицето“ на Слънцето със скорост от 8 километра в секунда. Уникалният кадър е заснет от Shenandoah National Park във Вирджиния от фотографа Бил Ингълс на 6 септември и представлява композиция от пет отделни изображения. Подобно преминаване на МКС не трае твърде дълго, тъй като тя орбитира около Земята със скорост от над 27 хил. км./ч. съобщава AbcNews.\nЗа една цяла обиколка на планетата ни са необходими около 90 минути, като в момента на борда на станцията има екипаж от девет астронавта, като скоро техния брой ще бъде намален до обичайните шестима души. Космическият телескоп Kepler на NASA досега откри хиляди потенциални екзопланети, като анализира спадове в яркостта на обектите, когато преминават около своите звезди. Любопитното е, че този метод за наблюдение се е използвал още през 18-ти век от астрономите, когато те следят преминаването на Венера около Слънцето от различни места по цял свят.\nУникалната снимка показва по най-добър начин колко внушителни са размерите му на фона на Международната космическа станция, чието тегло е 419 хил. килограма и има размери от 109х73х51 метра. Общата площ на соларните панели, които тя използва е по-голяма от размаха на крилете на Boeing 777 200/300 моделите, като работата на МКС се контролира от 52 компютърни системи.\nВижте откриха черна дупка, която тежи 12 млрд. пъти повече от Слънцето\nМеждународната космическа станция • Слънцето • NASA\n23.04.2020 в 04:30:00 PM


Опасни пътища за трафик на мигранти процъфтяват в обзетата от беззаконие Либия - Mediapool.bg\nЕйдън Люис и Ахмед Елюмами, Ройтерс | 16:31 | 03 юни 2016 | 0 коментара\nСлед поредица от корабокрушения, довели до гибелта на стотици мигранти в Средиземно море, оцелели разказаха пред полицията, че са били държани седмици наред с по едно хранене на ден в къщи по либийските брегове, където са чакали да потеглят към Европа. След това били качени на гумени или дървени лодки, но само избраните да ги управляват получавали спасителни жилетки, свидетелстват те пред италианската полиция.\nС настъпването на по-спокойното лятно време европейските чиновници, които се договориха с Турция за блокиране на маршрутите към Гърция, трескаво търсят начини да пресекат (миграционните) потоци по другия основен морски път към ЕС от Либия. Те се надяват, че създаденото с подкрепата на ООН правителство, дошло на власт в Триполи през март, ще наложи стабилност. Миналата седмица ЕС постигна споразумение, с което ще помага за обучаването на либийската брегова охрана.\nЛибийските представители обаче се оплакват от липса на средства и твърдят, че са безпомощни пред мощната мафия на трафикантите на хора, които вършат "черната" си работа безнаказано и бързо се нагаждат към новите условия.\nНай-малко 880 мигранти и бежанци се удавиха миналата седмица, опитвайки се да прекосят Средиземно море, съобщи агенцията на ООН за бежанците. Пътят между Северна Африка и Италия е "драматично по-опасен", отколкото този към Гърция, и агенцията определя риска от смъртен изход на 1 към 23.\nНовото правителство е изправено през сложно предизвикателство да утвърди властта си. Усилията да се противостои на трафикантите на хора тотално пропаднаха в резултат на конфликта, последвал въстанието в Либия през 2011 г., и бреговата охрана се чувства забравена. "Единствената помощ, която ни се предлага сега, са обещания", каза полковник Абдулсмад Масуд от бреговата охрана в Триполи.\nСпоред Италия броят на пристигналите от началото на годината е около 40 000 - спад с 2 процента в сравнение с миналата. Те са главно хора от африкански страни като Нигерия, Еритрея, Гамбия и Сомалия. Малко са признаците за завръщането на сирийските бежанци, десетки хиляди от които минаваха през Либия, преди да се пренасочат по турско-гръцкия маршрут през 2015 г.\nВместо това трафикантите, нагушили се от близкоизточните мигранти, отново разработват утвърдените стари маршрути през хиляди километри негостоприемна пустиня между субсахарска Африка и западна Либия.\nМинавайки през Либия, мигрантите попадат в система, белязана от злоупотреби, корупция и почти пълна липса на държавна власт. Много африкански мигранти остават в тази система месеци наред. Някои се установяват там или се връщат обратно по домовете си, други събират пари, за да продължат пътуването си към Европа. Една малка част от тях стават престъпници или в крайна сметка се включват в периодично избухващите сражения между враждуващите либийски милиции.\n"Всички трафиканти са свързани и предават мигрантите помежду си", каза Ибрахим Шауиш, кмет на Мурзук - пустинен град на около 350 км от южната граница на Либия. Трафикантите могат свободно да пресичат границата, и конвои от по 25 коли след това потеглят безпрепятствено на север. "Понякога има контролни постове на входовете на някои градове, но те винаги могат да ги заобиколят", добави той.\nНяма никаква полиция, а външната помощ е малка. Германия обеща 4,5 млн. евро за подкрепа на общините в Сабха и Гатрун - две ключови южни области по миграционните маршрути. Либийски официални лица обаче се оплакват, че международните усилия се фокусират твърде много върху блокирането на морските маршрути.\nЕС предупреждава за стотици хиляди напуснали домовете си, които могат да тръгнат да пресичат Средиземно море, а според хуманитарни служители в Либия липсват точни данни, въз основа на които да се правят прогнози. Международната организация за миграцията е преброила 235 хиляди мигранти в Либия, но твърди, че истинският им брой може да е между 700 000 и 1 милион.\nЗаловените мигранти често се връщат отново в мрежите на трафикантите, след като бъдат освободени и дори след като бъдат депортирани, твърдят официални лица и хуманитарни служители.\n"Това е без значение, защото потокът от пристигащите е много по-голям от броя на депортираните. Върнатите обратно в своите страни тръгват отново, защото границите не се охраняват", каза Салем Ашуин - миграционен служител в министерството на международното сътрудничество в Триполи.\nОбзетата от беззаконие Либия е благодатна почва за трафикантите, които нерядко си сътрудничат с местните милиции, имащи реалната власт по места. В необичайна проява на отпор жителите на Зуара - стара крепост на трафиканти на около 50 км от границата с Тунис, настояха за мерки срещу трафикантите, след като м.г. на брега изплуваха тела. Няколко трафиканти бяха арестувани, други избягаха, казва кметът на Зуара - Хафед Бенсаси.\nПоявиха се обаче нови отправни пунктове, каквито има поне половин дузина между Зуара и пристанищния град Мисрата, на около 300 км на изток. Повечето от последните заминавания са от района на Сабрата, където при размирици тази година местните милиции се сражаваха срещу джихадисти от "Ислямска държава". В четвъртък морето изхвърли десетки тела на брега край Зуара.\n"Докато нямаме достатъчно технология да контролираме цялото крайбрежие, те винаги ще намират пролуки", каза Ашуин, служител от министерството.\nТрафикантите предлагат различни тарифи за различни типове лодки - от надеждни риболовни съдове до евтини надуваеми лодки с набързо сковани дървени дъна. Дори в Средиземно море те се оказват в състояние да заобикалят ограниченията сравнително лесно.\nТрафикът на хора се преплита с контрабандата на наркотици и на горива, казват от бреговата охрана. От Малта и Египет контрабандно се внасят и нови лодки за мигранти, и това става пред очите на европейците.\nОперация "София" - военноморската мисия на ЕС, започнала миналата година, има пълномощия да залавя и отклонява съдове, за които се подозира, че се използват за трафик на хора. Служители от мисията твърдят, че тя е помогнала за залавянето на десетки и за "неутрализирането" на над 100 такива съда. Сега мисията възнамерява да започне и да обучава персонал за бреговата охрана и за контрол на наложеното от ООН оръжейно ембарго. Великобритания обяви, че смята да разположи помощен боен кораб в южната част на Средиземно море.\nАко обаче липсва разрешение от либийското правителство, тези мисии не могат да получат достъп до либийските териториални води. А дори и да могат, не е ясно къде могат да бъдат изпратени събраните от морето мигранти заради рисковете да бъдат малтретирани в Либия.\nБритански парламентарен доклад, публикуван миналия месец, констатира, че засега операция "София" "по никакъв осезаем начин" не е успяла да разстрои трафика (на хора). "Извършените досега арести са на заподозрени от ниски равнища, а разрушаването на съдовете просто е накарало трафикантите да минат от дървени на гумени лодки, които са още по-несигурни", се посочва в доклада.


Фолклорни ритми от 3 континента звучаха по бургаските улици (СНИМКИ) - Flashnews\nнеделя, 28 февруари, 17:52\nФолклорни ритми от 3 континента звучаха по бургаските улици (СНИМКИ)\nпубликувана от Нели Златева на 22 август, 2017\nФолклорни ритми от 3 континента звучаха по бургаските улици по повод откриването на 45-то издание на Международния фолколорен фестивал.\nПо традиция пъстрото дефиле бе част от официалната церемония по откриването на престижния международен форум в Летния театър.\nВ първата фестивална вечер бе връчена и Националната награда за народно песенно и танцово творчество „Нестинарка“. Тазгодишния носител на престижния приз е Северняшкия ансамбъл от град Плевен. Ръководителят на ансамбъла Иван Вълев получи наградата от зам.-кметът по култура и образования Йорданка Ананиева.\nВ тазгодишното издание на фестивала ще вземат участие групи от 12 държави – Виетнам, Гърция, Германия, Грузия,Индия, Полша, Румъния, Русия, Словакия, Сърбия, Судан и България, които ще представят своя бит и култура. С песни и танци от своя роден край, представителите на съответните страни ще накарат публиката максимално да се потопи в атмосферата на фестивала.\nФестивалът е добра възможност за бургазлии и за гостите на града да се насладят на цветния и шарен спектакъл, да се докоснат до културите, представени от 12-те държави-участници и да опознаят народното им творчество.


Съдът в Турция решава днес превръщането на прочутия храм „Света София” в Истанбул в джамия - Новините днес\nReading Now Съдът в Турция решава днес превръщането на прочутия храм „Света София” в Истанбул в джамия\nСъдът в Турция решава днес превръщането на прочутия храм „Света София” в Истанбул в джамия\nСъдът в Турция решава днес съдбата прочутия храм „Света София” в Истанбул. С решение от ноември 1934 г. той става музей, но сега то може да бъде отменено. Ако това стане, ще се открие пътят за превръщането на „Света София” отново в джамия.\nПредложението за това дойде от президента Реджеп Ердоган, а ислямистите в Турция отдавна настояват сградата, която е част от списъка на ЮНЕСКО, отново да стане действаща джамия.\nВселенският патриарх Вартоломей предупреди, че това може да настрои християните срещу мюсюлманите. Гърция и Съединените щати също призоваха прочутият храм да остане музей.\n„Превръщането на „Света София” в джамия ще разочарова милиони християни по света, а поради своята святост „Света София”, е жизненоважен център, където Изтокът прегръща Запада. Превръщането й в джамия ще създаде разделение между тези два свята и то във време, когато измъченото и страдащо заради смъртоносната пандемия човечество, се нуждае от единство и обща ориентация”, каза Вселенският патриарх Вартоломей.\nАмериканският държавен секретар Майк Помпейо призова Турция да се откаже от плановете си да превръне на църквата-музей „Света София“ в джамия. В отговор говорителят на турското външно министерство Хами Аксой заяви, че „никой няма право да се изказва за нашите суверенни права с предупредителен тон“.\nВъншното министерство в Анкара „с изумление“ е приело изказването на американския държавен секретар. Турското външно ведомство изтъква, че въпросите, свързани със „Св. София“ са вътрешни работи на Турция като част от нейния суверенитет. В изявлението си Хами Аксой подчертава, че Турция опазва и се грижи за всички свои културни богатства без никаква дискриминация.\nПо-рано вчера американският държавен секретар Майк Помпейо призова турското правителство да запази статута на „Света София“ като музей „като пример за готовността ѝ да уважава религиозните традиции и разнообразната история на страната“.\n„САЩ смятат, че всяка промяна на статута на „Света София“ би ограничила наследството на тази забележителна сграда“, каза държавният секретар на Съединените щати.\nБългария заплаши Северна Македония с вето в ЕС\nУнгария проучва ефикасността на разработваните в Русия и Китай ваксини за новия коронавирус\nНедоволство в Гърция заради ситуацията на граничен пункт „Маказа“